Austria-Hungaria

Austria-Hungaria ilikuwa milki kubwa katika Ulaya ya Kati na Mashariki kuanzia mwaka 1867 hadi 1918. 

Iliendeleza Milki ya Austria ya awali ikijengwa juu ya ushirikiano wa nchi za Austria na Hungaria zilizotawaliwa na mfalme yeye yule. Nchi hizo mbili zilikuwa na kipaumbele juu ya mataifa mengine ya milki hii kubwa. 

Mji mkuu ulikuwa Vienna.

Austria-Hungaria iliunganisha nchi na mataifa mengi. Nchi za leo zilizokuwa ndani ya au sehemu ya Austria-Hungaria ni kama zifuatazo:
 Austria
 Hungaria
 Ucheki
 Slovakia
 Slovenia
 Kroatia
 Bosnia
 sehemu za Ukraine
 sehemu za Polandi
 sehemu za Romania
 sehemu za Serbia
 sehemu za Montenegro
 sehemu za Italia

Muundo mpya ulianzishwa mwaka 1867 baada ya vita ya wenyewe kwa wenyewe katika Ujerumani 1866 ambako Austria ilishindwa na Prussia.

Hapo Kaisari Franz Joseph I wa Austria aliona haja ya kupata msaada wa Wahungaria waliodai usawa na Wajerumani wa Austria. Kaisari alikubali kupokea taji kama mfalme wa Hungaria akiendelea kutawala kama "Kaisari na Mfalme". Hungaria ilipata bunge lake la pekee.

Milki iliporomoka katika Vita kuu ya kwanza ya dunia. Ilipoonekana ya kwamba Ujerumani na Austria-Hungaria zitashindwa sehemu za milki zilianza kujitangazia uhuru. 

Hungaria pia ilijitenga na Austria tarehe 31 Oktoba 1918. Kaisari na mfalme wa mwisho Karl I wa Austria alijiuzulu kama Kaisari na mfalme katika mwezi Novemba 1918.

 Viungo vya nje 
 "Distribution of Races in Austria–Hungary" from the Historical Atlas by William R. Shepherd, 1911 
 The Austro-Hungarian Military
 Austria–Hungary - extensive list of heads of state, ministers, and ambassadors
 Austria-Hungary, Dual Monarchy
 History of Austro-Hungarian currency

Jamii:Madola
Jamii:Historia ya Austria
Jamii:Historia ya Hungaria
Jamii:Historia ya Ulaya
Jamii:Nchi za kihistoria za Ulaya